《寄华州马戴（一作秋中闻马戴游华山因寄）》
唐代·无可

三峰待秋上，鸟外挂衣巾。犹见无穷景，应非暂往身。

水寒仙掌路，山远华阳人。欲问坛边月，寻思阙复新。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。